Anatema. Seria Padurea Devoratoare Vol.1 - Keri Lake
Romanul Anatema este primul volum din seria Pădurea Devoratoare \n \n • Ediție canturi colorate (Sprayed Edges) \n \n Autoarea romanului Nocticadia revine în atenția cititorilor cu un fascinant și deopotrivă întunecat roman fantasy gotic despre o femeie proscrisă împinsă dincolo de granița interzisă a lumii muritorilor, pe tărâmul înfricoșător al sufletelor blestemate și al creaturilor grotești. \n \n Umblă vorba pe la colțuri despre ceea ce pândește în Pădurea Dangătul Vrăjitoarei, locul unde păcătoșii merg să moară. Sătenii o numesc Pădurea Devoratoare, pentru că ceea ce este luat nu mai este niciodată înapoiat. Doar cei care și‑au pierdut mințile ar îndrăzni să se apropie de ea. Sau cei prigoniți. Maevyth Bronwick știe că nu trebuie să pătrundă în labirintul de copaci, dar o tragică întorsătură a sorții o împinge dincolo de arcada din oase, făcând-o să treacă o graniță pe care niciun muritor nu a trecut-o vreodată. O graniță ce ascunde o lume întunecată și fantastică, pe cât de periculoasă, pe atât de ispititoare. Acolo locuiește el, lordul blestemat al cetății Eidolon. Cel însărcinat să o țină ascunsă de ordinul magilor care caută să o răstignească în numele unei profeții. Zevander Rydainn, cunoscut de prada sa drept Scorpionul, este cel mai rece și mai calculat asasin din întreaga Aethyria și ar prefera mai degrabă să-și arunce protejata încăpățânată într-o haită de drăgani de foc feroce decât să o țină în siguranță. Dacă ar putea. Sângele lui Maevyth este cheia pentru a-i spulbera blestemul și a învinge răul adormit din Pădurea Dangătul Vrăjitoarei. Din păcate pentru lordul Rydainn, destinul are cu totul alte planuri pentru mica vrăjitoare irezistibilă. Iar obsesia lui tot mai mare pentru ea amenință să distrugă totul. Inclusiv pe el însuși. Cartea aceasta m-a prins complet în mrejele ei. Mi s-a strecurat pe sub piele în cel mai frumos mod posibil și știu deja că mă va bântui mult timp de acum înainte. - Taylor Phillips De acum înainte probabil voi sta și mă voi holba la pereți o bună bucată de vreme. Am rămas fără cuvinte. La propriu! Sunt sub vraja lui „Fabulos, a fost o lectură genială!” Îmi doream să NU se mai termine. Cum să merg mai departe... Cum să pot să exprim tot ceea ce a însemnat această carte pentru mine? - Kayla Reads All the Time Anatema este un fantasy deopotrivă extravagant și captivant, în care pericolul și puterea străveche se întâlnesc la tot pasul, la fel și emoția brută. Keri Lake construiește cu măiestrie o lume deosebit de crudă în care domnesc magia, secretele și consecințele neiertătoare. - Once Upon a TBR Atmosfera acestei lumi este plină de primejdii, brutală și deloc blândă cu femeile. - Past Midnight Book Reviews \n \n Traducere din limba engleză de Monica Constantinescu.